IMPACT คาดหวังการเติบโต 10-15%แนะซื้อเพื่อรับปันผลงวดไตรมาส 2/58
IMPACT เมืองทองธานีมีงานเข้ามาตลอด บางงานก็จัดพร้อมกันจนที่จอดรถไม่พอ แม้ว่าจะสร้างเท่าไรก็ไม่เพียงพอ ขณะนี้อยู่ระหว่างการลงทุนเพิ่มอีก 100 ล้านบาท มีการขยายพื้นที่ใช้สอยคือ ล็อปบี้ฮออล์ 1 และเพิ่มห้องวีนัส เพื่อรองรับการประชุมและจัดเลี้ยง สำหรับเป้าหมายการเติบโตราคาและค่าเช้า 10-15% มาจากจำนวนวันและราคาที่จะเพิ่มขึ้น คำแนะนำ ซื้อ รับเงินปันผลงวดไตรมาส 2/58 ที่ 0.175 บาท คิดเป็นอัตราผลตอบแทนปันผล 1.5% ขึ้น XD 25 ส.ค.58 จ่าย 10 ก.ย.58 หลังแนะนำซื้อราคา REIT ปรับตัวขึ้นดีชนะตลาด (outperform) ตั้งแต่ต้นปีถึงปัจจุบัน (YTD) เพิ่ม 10.8% เทียบกับ SET ที่ลดลง 8.8% ฝ่ายวิจัยฯให้ราคาพื้นฐานไว้ที่ 12.00 บาท
25 ส.ค. 2558

บล.ดีบีเอสฯ ระบุในบทวิเคราะห์วันนี้ (25 ส.ค.) ว่า ทรัสต์เพื่อการลงทุนในอสังหาริมทรัพย์อิมแพ็คโกรท หรือ IMPACT เมืองทองธานีมีงานเข้ามาตลอด บางงานก็จัดพร้อมกันจนที่จอดรถไม่พอ แม้ว่าจะสร้างเท่าไรก็ไม่เพียงพอ ขณะนี้อยู่ระหว่างการลงทุนเพิ่มอีก 100 ล้านบาท มีการขยายพื้นที่ใช้สอยคือ ล็อปบี้ฮออล์ 1 และเพิ่มห้องวีนัส เพื่อรองรับการประชุมและจัดเลี้ยง สำหรับเป้าหมายการเติบโตราคาและค่าเช้า 10-15% มาจากจำนวนวันและราคาที่จะเพิ่มขึ้น
ปัจจุบันยังมีสินทรัพย์อื่นๆที่จะบริษัทกำลังพิจารณาขายเข้ากองทรัสต์เพิ่มเติมคือ อาคารจอดรถ โรงแรมโนโวเทล ศูนย์การค้าบีไฮฟ์ และอาคารสำนักงาน
คำแนะนำ ซื้อ รับเงินปันผลงวดไตรมาส 2/58 ที่ 0.175 บาท คิดเป็นอัตราผลตอบแทนปันผล 1.5% ขึ้น XD 25 ส.ค.58 จ่าย 10 ก.ย.58 หลังแนะนำซื้อราคา REIT ปรับตัวขึ้นดีชนะตลาด (outperform) ตั้งแต่ต้นปีถึงปัจจุบัน (YTD) เพิ่ม 10.8% เทียบกับ SET ที่ลดลง 8.8%
ฝ่ายวิจัยฯให้ราคาพื้นฐานไว้ที่ 12.00 บาท ราคาปิดมีส่วนเพิ่มไม่ถึงกับมากแล้วคือ 6% แต่เมื่อรวมกับคาดการณ์อัตราผลตอบแทนปันผลปีนี้ที่ 6.3% รวมเป็น 12.3% (ครึ่งปีแรกจ่ายแล้ว 0.365 บาท คิดเป็น 3.2%) ส่วนปีหน้าเป็น 6.5% มูลค่าทรัพย์สินทางบัญชี (NAV) 30 มิ.ย.58 เป็น 10.60 บาท ราคา REIT ปัจจุบันคิดเป็น P/NAV เป็น 1.07 เท่า